CELEX: 62014TN0519
Language: lv
Date: 2014-07-10 00:00:00
Title: Lieta T-519/14: Prasība, kas celta 2014. gada 10. jūlijā – Grupo Morera & Vallejo un DSA /Komisija

8.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 303/49
            
         Prasība, kas celta 2014. gada 10. jūlijā – Grupo Morera & Vallejo un DSA/Komisija
   (Lieta T-519/14)
   2014/C 303/58
   Tiesvedības valoda – spāņu
   
      Lietas dalībnieki
   
   
      Prasītājas: Grupo Morera & Vallejo, SL (Seviļa, Spānija), DSA, Defensa y Servicios del Asegurado, SA (Seviļa, Spānija) (pārstāvji – E. Navarro Varona, P. Vidal Martínez un G. Canalejo Lasarte, advokāti)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt lēmumu, pamatojoties uz LESD 263. pantu, ciktāl tajā ir atzīta valsts atbalsta esamība un uzdots to atgūt no ieguldītājiem,
            
         
               —
            
            
               pakārtoti, atcelt lēmuma 1. un 2. pantu un 4. panta 1. punktu, ciktāl ieguldītāji ir identificēti kā saņēmēji, kuriem ir jāatmaksā apgalvotais atbalsts,
            
         
               —
            
            
               pakārtoti, nepiemērot 4. panta 1. punktā in fine esošo rīkojumu par atbalsta atgūšanu no ieguldītājiem, ciktāl tas ir pretrunā tiesiskās noteiktības un tiesiskās paļāvības principiem, jo atgūšanu nevar uzdot, kamēr nav publicēts lēmums par izmeklēšanas procedūras uzsākšanu,
            
         
               —
            
            
               pakārtoti, atcelt lēmuma 2. pantu un atzīt par prettiesisku tā 263. un 167. punktā piedāvāto metodoloģiju, ar kuru noteikta apgalvotā priekšrocība, kas ieguldītājiem ir jāatmaksā, un kas esot jāpielāgo, ievērojot atsevišķus atskaitījumus,
            
         
               —
            
            
               atzīt par spēkā neesošu vai alternatīvi – daļēji atcelt lēmuma 4. panta 1. punktu saistībā ar aizliegumu “nodot atgūšanas nastu citām personām”, ciktāl ar to tiek noteikts, ka tiek aizliegti vai neesot spēkā līgumu noteikumi par regresa tiesībām pret trešajām personām attiecībā uz summām, kas ieguldītājiem ir jāatmaksā Spānijas valstij, un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Pamati un galvenie argumenti ir līdzīgi tiem, kas jau izvirzīti lietā T-401/14 Duro Felguera/Komisija, lietā T-700/13 Bankia/Komisija un lietā T-500/14 Derivados del Flúor/Komisija.